Bilrutenes opprinnelig ruteområde som omfatter ruter i Drangedal kommune og ruter til Kragerø ble i 2010 lagt ut på anbud, som selskapet vant. Kontrakten varte fra 28. juni 2011 og seks år fram i tid, med mulighet for opptil to års forlengelse. 1. juli 2012 overtok selskapet rutene i Kragerø og deler av Bamble fra Nettbuss Sør som opprinnelig hadde vunnet anbudskontrakten for området. 25. mars 2013 overtok selskapet også Kragerø Fjordbåtselskaps bussruter i sørlige deler av Kragerø og på øyene ved virksomhetsoverdragelse.